السلام عليكم ورحمة الله وبركاته. اهلا بحضراتكم من مدينة الضباب لندن انا اول حاجة بحب اعتزر عن آآ صوتي هيكون وحش اوي في الفيديو ده اكتر ما هو وحش خلقة طبعا
لان اه داخلني برد شديد وعامل عملية امبارح واضح ان احنا في العشرة الاواخر المهم آآ الفيديو ده انا عامله لمناقشة تلات اشياء مهمة جدا. الجدل اللي حاصل حول مسألة النقاب دلوقتي
الفيديو اللي عمله طلع فيه الدكتور مبروك عطية والكلام اللي قاله آآ المسألة التانية هي مسألة دورة رد الشبهات. وفي اسئلة كتيرة لحضراتكم انا عايز اجاوب عليها في الموضوع ده. المسألة التالتة هي مسألة
كتاب قصة الايمان بين الفلسفة والعلم والقرآن والمقاطع اللي احنا عمالين ننزلها مقطعين كل اسبوع وهنخلص امتى والكلام كله فلسفي وفيه ناس تقع مننا مش قادر تفهم حاجة والكلام ده كله. الكلام ده الاول بموضوع دورة آآ رد الشبهات. انا اسف
دورة كيف ترد الشبهات عن الاسلام كانت حلم حياتي اني اعمله من زمان قوي والحقيقة كانت يعني كنت باطالب دايما باني اعمل دورة رد الشبهات دي اللي انا كنت بديها بالانجليزي واخدها فوق التسعتاشر الف مسلم ومسلمة
في خمسة وعشرين دولة وكنت بديها بالانجليزي بس وكنت دايما باقول طالب ان لازم اعملها بالعربي. اخيرا الحمد لله عملتها بالعربي. والشكر في ذلك يرجع لربنا سبحانه وتعالى ثم للناس اللي تطوعت
في هذا العمل آآ منهم آآ اخونا طبعا منذر الشهابي الاخت اية الشهابي الاخ شادي شريف واخ احمد آآ حسين اول سؤال بيتردد هو ليه الدورة بفلوس؟ ده سؤال كويس جدا. مش مفروض الحاجات الدينية تبقى ببلاش؟ والله المفروض تبقى ببلاش. لكن احنا مش مدعومين من حد
احنا يعني مؤسسة جسور عشان تحط الدورة دية وتوسع الهوستنج بتاع السيرفرات بتاعتها دفعت خمسميت جنيه استرليني الاسبوع الماضي ده يعني حوالي اتناشر الف جنيه مصري. وقبلها باسبوع دافع مية جنيه استرليني يعني حوالي الفين وربعميت جنيه مصري للسنكلاوي
فاحنا عندنا عندنا مصاريف. عندنا مصاريف وما عندناش حد بيدعمنا غير واحد بس وقسما بالله العزيم ان الشهر الجاي هو اخر مرة هيدفع لنا هو خلاص هو كده خلص اللي ما تعهد به. وانا فعلا مش عارف اقول له ايه. جزاه الله الف خير مش قادر اثقل عليه اكتر من كده
ما عندناش حد خالص بيدينا دعم او غير الاشياء البسيطة اللي بنقدر ندخل بها الفلوس دي. عندنا اتنين موزفين بيشتغلوا فول تايم وبياخدوا لان مش قادرين فانا يعني لو المسلمين مش هم اللي هيقفوا جنب مؤسسة جسور للتعريف بالاسلام وتدريب الدعاة. مين اللي هيقف جنبها يعني؟ المسيحيين اليهود؟ الملحدين؟ مش عارف اقول
وبعدين الدورة معمولة بكام ؟ معمولة بتلاتين جنيه استرليني يعني حوالي تمنمية وخمسين جنيه مصري. مصر بيتعمل فيها دورات كيف تعرف شخصية الشخص اللي قدامك من طريقة رابطة جزمته تلات تلاف جنيه والناس بتشترك في الحاجات دي. حاجة عجيبة جدا يعني. امور يعني يضحك الصبيان منها ولا يدري لها العقلاء كلها. ومع زلك الحمد لله رب
ربنا من علينا بان في ناس تبرعت بنصف مبلغ الدورة للذي يريد منحة ازا اصبحت الدورة دلوقتي بخمستاشر جنيه استرليني للي يبعت ميدو يقول انا عايز استفيد من خصم المنحة. مش مطلوب منك تبعت لي شهادة فقر
خالص وراسك مرفوعة قل انا عايز المنحة. فيه اخت اخدت المنحة الخمسين في المية دي ودفعت خمستاشر جنيه استرليني خدت بها الدورتين احنا طبعا عاملين خصم اصلا بننزل الدورة الاولى اللي بالانجليزي اللي اسمها اسلام مجانا مع الدورة التانية. وكمان الخصم ده فاصبح دورتين كبار جدا بيتاخدوا
باقل من ربعمية جنيه مصري. خمستاشر جنيه استرليني فيه اخت استفادت من الخصم ده لما اطلعت على آآ المحتوى المهم جدا بتاع الدورة راحت متبرعة لنا بخمسة وسبعين جنيه استرليني يعني عملت هي نفسها لخمس
طلاب تانيين لاهمية هذا الموضوع. انا لا تتخيلوا الشهر الماضي ده جاي لي كم من الحالات بتاعة الشباب اللي بيخرج من الاسلام ونوى ان هو يصبح ملحد. ليه يصبح ملحد
ليه البنات كلهم جايين لي بالشبهات بتاعة البنات والمواريس وليه والاسلام بيفرق بيننا وبين الرجالة وهو انا يعني لو اتقتلت اخره يبقى ديتي نص دية الراجل والراجل يعني كمية الشبهات اللي مرة واحدة اتفتحت زي ما تكون ماسورة واتكسرت مرة واحدة وغرقت. جماعة كل ده كل ده
مقصود الاهم من ان احنا نتعلم الرد على الشبهات نتعلم كيف نرد على الشبهات. الدورة دي الميزة بتاعتها انها بتعلمك ازاي تفكر ازاي لما يكون الشبهات عن المرأة بتفكر بطريقة معينة عشان تلاقي حل
ولما تكون الشبهة عن الجهاد والارهاب والعنف والحاجات دي ازاي تفكر عشان تلاقي لها حل يبقى الاساس في الدورة دي انك بتتعلم ازاي تفكر مش بس ان انا باحفظك انا مش باحفظ. انا مش باحفظك مش باحفظك شبهات. ودي دورة مهمة جدا جدا لمين
كل مسلم خاصة ولادنا وشبابنا. يعني الاثر بتاعها احنا اديناها قبل كده بالانجليزي لتسعتاشر الف شخص. الحمد لله في خمسة وعشرين دولة الاسر اللي جابته هناك سبتت الشباب على الاسلام. حتى لو انت مش داعية. حتى لو انت مش هتطلع وتدعو الناس. طب انا عايز اقول لكم ان الدورة دي مشترك فيها شيوخ. شيوخ بجد
من الازهر وبيطلعوا في التليفزيون المصري حاليا بيلبسوا العمة والكاكولا اللي هو اللبس الازهري. ومشتركين في الدورة. وبيستفيدوا من الدورة. واحضروها قبل كده لما كانت تتاخد بالانجليزي ازا الدورة دي مهمة جدا جدا جدا
طبعا في مشكلة كبيرة حاصلة لي. انا احنا نزلنا الدورة الاولى اللي هي كيف تقدم الاسلام لغير المسلمين باللغة الانجليزية؟ مجانا مع الدورة اللي انت بتشتريها اللي هي دورة آآ كيف ترد الشبهات؟ لكن المشكلة
انك لازم تطلبها. يعني تطلبها تشتريها اكنك وهي بتنزل لك مجانا في الشوبينج كارد لما انت تطلب دورة رد الشبهات بس وترجع تبعت لي ايميل تقول لي الدورة التانية ما نزلتش واحنا هنعرف يعني الموقع هيعرف منين ان ان انت عايزها ونيتك ان انت عايزها
يعني النوايا هنا مش هتنفع لازم ان انت اطلب الدورة دي وتشتري الدورتين وهي بتنزل لك ببلاش في الشوبن كارد. لكن لما ما تطلبهاش وترجع لنا احنا بنخش في عملية مزعجة جدا
عشان نقدر ننزلها لك. مش مش مسألة سهلة. فمن فضلك وانت بتطلب الدورة بتاعة رد الشبهات. اشتري كمان معها الدورة بتاعة اسلام. وهي هتنزل لك مجانا عايز تاخد الخصم ابعت لنا على الايميل وموجود في
بتاع الفيديو وموجود في البوست بتاع الفيسبوك الايميل ده ابعت وراسك مرفوعة وقل انا عايز استفيد من الخصم خمسين في المية بس كده من غير ما تقعد تقول لي بقى
ليه ؟ واصل انا بشتغل ايه واصل انا مش لاقي شغل مش خالص. خالص. وراسك مرفوعة واطلب الخصم وخد الخصم. استفدت ولقيت نفسك كان ممكن تدفع اكتر ؟ ادفع لمؤسسة
ادفع لمؤسسة القصور. امال مين يعني؟ مين اللي هيدفع لنا؟ مين اللي اللي هيقف معنا انا عايز اقول لكم على حاجة الميزة في الموضوع دوت طب ما احنا كان ممكن ندي العملية من اول بخمستاشر باوند
لكن الميزة في الموضوع ده اني بادي لك فرصة انك تتصدق وتبقى صدقة جارية. اذا مات ابن ادم انقطع عمله الا من ثلاث. ولد صالح يدعو له. وعلم نافع وصدقة جارية. ده علم نافع اول حاجة انت بتعلم الناس حاجة ساهمت ان في حد يتعلم ما كانش قادر يتعلم المعلومات ديت. وممكن هو يعلمها
اخرين وفي نفس الوقت هي صدقة جارية لك. احنا بندي لك فرصة ان انت تساهم معنا وتاخد معنا في الثواب ده. وتشاركنا في الثواب عند الله. وفي نفس الوقت انت برضه تتعلم وتعلم وانشروا هذا الكلام بين الناس. النهاردة الناس التي
في تدوير الاسلام ما بتاخدش يوم واحد اجازة. ما بتاخدش ساعة واحد اجازة هجمات متتالية متتالية متتالية ان ما كناش احنا هنصد. ما كناش احنا هندافع مين اللي هيدافع خلاص؟ فده بالنسبة لدورة كيف ترد الشبهات؟ انا اعيظكم ان الكل يشترك فيها. واطلب المنحة بتاعتها. ماشي
المسألة التانية بقى مسألة النقاب النقاب يا جماعة في جميع المذاهب موجود وفي خلاف هي مسألة خلافية المشكلة ان هو يقول لك ايه؟ مش فرض لا فرض. آآ موجود الرأي ان هو فرض وموجود الرأي ان هو مش فرض
هو مسألة خلافية بلا شك في المسألة دي. انا شخصيا ارى ايه؟ انا ارى انه ليس فرض. عندي ادلة انه ليس فرض. لكن لست بالغباء اني شارك في حملة عالمية معمولة ضد اللقاء مع اعداء الاسلام
ازاي؟ ازاي داعية؟ ازاي عالم يشارك في حملة مع اعداء الاسلام هذا هو اللي انا مش قادر افهمه ابدا. مش قادر افهمه ابدا. وعلى فكرة النقاب له حلقة السنة دي في ذكرى وعبرة في الموسم القادم بازن الله. لان
اتصلت بي احدى الشبكات العالمية الاخبارية الكبيرة جدا. وقالوا لي احنا عايزين نسألك عن مسألة النقاب ونيجي نعمل معك انترفيو. قلت لهم اهلا وسهلا طب بس قبل ما نيجي عايزين نعرف هو انت رأيك ايه فرض ولا مش فرض؟ قلت له مش فرض. جم فتحوا الكاميرا وبيصوروا ايه رأيك في ايه ايه رأي الدين في النقاب؟ قلت لهم عليه خلاف. فيه ناس شايفة انه في ارض
روحوا قافلين الكاميرا. انت مش قلت انه مش فرض؟ قلت له انا قلت في رأيي انا مش فرض. لكن هناك في الدين اخرين وهناك ائمة كبار قالوا ان هو فرض
تقصد ايه ؟ انا لن اشارك في حملة ضد النقابة. عيب جدا. ابدا ولن اسمح لنفسي عشان تبقوا عارفين النقاط كان موجود وكان لابساه سيدات آآ فضليات صحابيات في وقت الرسول عليه الصلاة والسلام وما كانوش من امهات المؤمنين. اسماء بنت عميس ما كانت
من امهات المؤمنين وكانت منتقبة. والدليل على كده سيدنا عمر بن الخطاب لما دخل على السيدة حافصة وقال لها من هذه؟ قالت اسماء. قال تلك الحبشية البحرية ازا ما عرفش هي مين انها مغطية وشها. وما كانتش مهمات المؤمنين. لكن هناك ايضا اخريات ما كانوش مغطيين وشهم والمرأة الخسعمية وضيئة
الوجه يعني حلوة. سفعاء الخدين يعني خدودها واخدة لون برونز من الشمس جت تتكلم تسأل الرسول عليه الصلاة والسلام والفضل ابن العباس راكب وراه على الجمل فابتدى يبص عليها بتشد شكلها جزاب. عليه الصلاة والسلام اخد دقنه
ودور له وشه عشان يغض البصر. التانية التالتة بقى ايه يحوش له وشه لكن لم يأمره انها تنتقم. ازا اللي انا بقوله هنا هو الاتي النقاب كان مسألة متروكة للناس. رجالة وستات. وعلى فكرة رجالة كانوا بينتقموا. منهم مين؟ سيد شباب اهل الجنة
سيدنا الحسين الحيوان اللي قتل سيدنا الحسين قال بتنشعر بيقول فيها ايه املأ ركابي فضة وذهبا. لقد قتلت الملك المحجب. قتلت خير الناس اما وابا. تخيلوا يعني هو قتل واحد هو يرى ان هو خير الناس وابن خير الناس. وفرحان بقى ويقول لك يلا املأ ركابي فضة وذهبا. قتلت الملك المحجبة
يعني منتقد الحجاب في الشرع هو النقاب عشان تبقوا عارفين انما تغيرت المصطلحات والنهارده احنا بنقول حجاب على ما يسمى بالخمار. ماشي فدي مسألة مهمة جدا. طبعا الاسلوب اللي تكلم به الدكتور مبروك اسلوب مرفوض تماما واسلوب مضاد
لان يقول لك انت ليه بتشتغلي في الازهر؟ اخرجي برة الازهر دي حاجة ما لهاش دعوة بالازهر. الازهر مؤسسة تعليمية بتعلم كل المزاهب. وبتعلم ان النقاب قال وبانه واجب كثير من ائمة المسلمين. وقال بغير ذلك كثير من ائمة المسلمين. فهذا تضليل غير حقيقي ان الازهر آآ له موقف معين
ازهر جهة تعليمية بتعلم كل شيء. فدي مسألة حتى مسيئة للازهر ومش عايز الدكتور كل ما يتكلم يفكرنا ان تحت ايديه متين آآ دكتور بيتعلموا وان هو الوحيد اللي يقدر يقول انت بتتكلم عن نفسك كتير كده ليه
كفاية يعني احنا بنتفرج على مقاطعك المنتشرة طبعا وهي لطيفة ومضحكة واحنا بنتفرج عليها وهي بتمزج بين الفكاهة والمزاح وبين الفتوى وهذا شيء ما عنديش اي معها اي مشاكل ابدا بل انا احب هزا الكلام. ولكن
ما تشاركش ما تشاركش في حملة عالمية معمولة ضد النقابة. حتى لو انت رأيك ان هو مش فرد. خلاص؟ دي مسألة. المسألة الاخيرة هي مسألة كتاب قصة الايمان بين الفلسفة والعلم والقرآن. ناس كتير قوي وقعت مننا لان الكلام فلسفي قوي وصعب قوي. اقول لكم على حاجة. الكتاب ده انا
تسارعت معه تمن سنين بحاول افهمه لغاية ما لقيت نفسي مرة واحدة بفهم والله كل تلات شهور ازور الكتاب افتح نفسي لسة مش فاهم حاجة الكتاب نصه الاولاني كله فلسفي وصعب لكن مش بالضرورة تفهم مية في المية
ممكن تفهم تمانين في المية. سبعين في المية. خمسين في المية. عشرين في المية. انت بتفتح ذهنك كل شوية. بتفتح لنفسك آآ اه افاق جديدة. والمخ وطريقة التفكير بتنمو وبتكبر وبتتربى زي ما بتربي كرشك بالظبط. زي ما بتربي ولادك بالزبط. اي حاجة في الدنيا
تكبر بما فيها التفكير. فلازم انت تجاهد نفسك عشان تفهم الخبر الحلو اللي عندي ان بعد الجزء الخمستاشر انتهى الجزء الفلسفي وهندخل بعد كده في جزء ممتع جدا مفهوم جدا بالنسبة للجميع
لكن انا ارجوكم هذا الكتاب من تلاتين سنة نصحني الشيخ القرضاوي وقال لي في العقيدة هو افضل ما كتب رحت جبت الكتاب ده مستعمل من سور الازبكية من كتر ما هو كان مش موجود خالص
مش موجود وتصارعت مع الكتاب تمن سنين الى ان وجدت انه اهم كتاب انا قريته فعلا بعد القرآن الكريم كان من اخطر ما يمكن من اجمل ما يمكن انا انصحكم بمتابعة هزا الكتاب الصبر عليه شوية. حاول تفهم اللي ما فهمتوش فوته عديه. اسمع اللي بعده
خلاص جزاكم الله خيرا بارك الله فيكم وادعوا لنا واقفوا مع مؤسساتكم مؤسسة جسور اشتركوا في دورة رد الشبهات انشروا هذه الدورة انشروا العلم لو انتم اللي ما وقفتوش مع الاسلام وما وقفتوش مع القرآن وما وقفتوش مع السنة الشريفة
مين اللي هيقف السلام عليكم